##  עיריית בת ים

##  ‏ ‏‏‏

##  15 נובמבר, 2023

##  ‏ ‏

  **עיריית בת-ים**

### **מכרז חיצוני 131/23 לתפקיד**

**מנהל/ת מחלקת ארגון ולוגיסטיקה באגף תרבות**

|  |  |
| --- | --- |
| **היחידה:**  | אגף תרבות |
| **תיאור המשרה:**  | מנהל/ת מחלקת ארגון ולוגיסטיקה באגף תרבות |
| **דרגת המשרה ודירוגה:**  | 40-42 בדירוג המח"ר/חוזה בכירים בכפוף לאישור  |
| **היקף העסקה:**  | מלאה |
| **סוג המכרז:** | חיצוני |
| **תיאור תפקיד:** | 1. אחראי על החלק התפעולי בפיתוח ובהוצאה לפועל של כלל אירועי החוצות בעיר
2. ניהול ואחריות על כל מערך הרישוי, הבטיחות והלוגיסטיקה לכל האירועים העירוניים
3. תיאום ועריכת סיורי שטח עם ספקי הגברה, תאורה, חשמל ובמות
4. בניית מפרט שטח לכל האירועים.
5. אחראי/ת לביצוע תהליכי רכש לאגף כולל מוסדות התרבות.
6. פיקוח על תקינות הציוד והשיפוצים של המוסדות השונים.
7. כל מטלה נוספת שתוטל עליו ע"י הממונה
 |
| **תנאי סף:** | 1. **השכלה ודרישות מקצועיות**

בעל תואר אקדמי שנרכש במוסד המוכר על ידי המועצה להשכלה גבוהה, או שקיבל הכרה מהמחלקה להערכת תארים אקדמיים בחוץ לארץ. **או** הנדסאי או טכנאי רשום בהתאם לסעיף 39 לחוק ההנדסאים והטכנאים המוסמכים, התשע"ג-2012 **או** תעודת סמיכות לרבנות ("יורה יורה") לפי אישור הרבנות הראשית לישראל **או** אישור לימודים בתכנית מלאה בישיבה גבוהה או בכולל, שש שנים לפחות אחרי גיל 18 ומעבר שלוש בחינות לפחות מתוך מכלול הבחינות שמקיימת הרבנות הראשית לישראל (שתיים משלוש הבחינות יהיו בדיני שבת ודיני איסור והיתר).1. **ניסיון מקצועי**

**\* עבור בעל תואר אקדמי או השכלה תורנית כאמור לעיל –** ארבע שנות ניסיון בתחום העיסוק הרלוונטי.**\* עבור הנדסאי רשום** – חמש שנות ניסיון בתחום העיסוק הרלוונטי. **עבור טכנאי מוסמך** – שש שנות ניסיון בתחום העיסוק הרלוונטי.**(יש לצרף אישורי מעסיק המפרטים את הגדרת התפקיד, תקופת העסקה מדוייקת והיקף המשרה)**1. **דרישות נוספות**א.  **שפות** – עברית ואנגלית ברמה גבוהה.

**ב. יישומי מחשב** – היכרות עם תוכנות ה office |
| **מאפייני עשייה ייחודיים לתפקיד:** | 1. יכולת תכנון וארגון
2. נכונות לעבודה בשעות בלתי שגרתיות
3. יכולת עבודה עם בעלי תפקידים וגורמי חוץ
 |
| **כפיפות:**  | מנהלת אגף תרבות |

## הערות:

1. **בקשה שתוגש ללא תעודות/ אישורים רלוונטיים לא תידון**.
2. הזוכה במכרז מתקבל/ת לתקופת ניסיון של שנה בה יבחנו כישוריו/ה  עפ"י חוות דעתו של הממונה הישיר.
3. יתכנו שינויים בתיאור התפקיד בהתאם לשינוי מבנה ארגוני ו/או צורכי המערכת.
4. מועמד עם מוגבלות זכאי להתאמות בהליכי הקבלה לעבודה.
5. מתן עדיפות למועמד המשתייך לאוכלוסייה הזכאית לייצוג הולם שאינה מיוצגת באופן הולם בקרב עובדי הרשות המקומית, אם הוא בעל כישורים דומים לכישורי שאר המועמדים
6. בכל מקום בו נאמר בלשון זכר, הכוונה גם ללשון נקבה ולהיפך.
7. המועמד שייבחר ישובץ במערך החירום העירוני

## אופן הגשת ההצעה

**להגשת מועמדות עד לתאריך 17.12.23 (עד השעה 12:00)** [**לחץ כאן**](https://bat-yam.automas.co.il/page5?tenderid=2023-892&file=&tenderdisplay=2023-131) **- (הקישור נמצא באתר האינטרנט של עיריית בת ים (מכרזי כוח אדם**).

 **בכבוד רב,**

 **צביקה ברוט**

 **ראש העיר**